નડાલે પ્રથમ સેટમાં પોતાની ત્રણેય સર્વિસ ગુમાવી હતી જ્યારે ત્રીજા અને ચોથા સેટમાં પણ તેણે સર્વિસ ગુમાવ્યા બાદ વાપસી કરી હતી. થિયામે આ મેચમાં ૧૮ એસ અને ૭૪ વિનર્સ લગાવ્યા હતા પરંતુ તેણે ૫૮ અનફોર્સેડ એરર કરી હતી જેને કારણે મેચ ગુમાવવી પડી હતી. ગત ચેમ્પિયન રફેલ નડાલે આ વિજય સાથે યુએસ ઓપનમાં સતત ૧૨મી જીત મેળવી હતી. રફેલ નડાલ એક માત્ર ખેલાડી છે જેણે આ વર્ષે ચારેય ગ્રાન્ડ સ્લેમની ક્વાર્ટર ફાઇનલમાં પહોંચી શક્યો છે. રફેલ નડાલ વર્ષ ૨૦૦૬માં યુએસ ઓપનમાં પદાર્પણ કર્યા બાદ એકેય વખત ક્વાર્ટર ફાઇનલ પહેલાં હાર્યો નથી. નડાલે ટૂર્નામેન્ટમાં પોતાની સૌથી લાંબી મેચ રમ્યા બાદ કહ્યું કે, મારે મુશ્કેલીનો સામનો કરવો પડયો હતો. મેં જીત બાદ ડોમિનિકને સોરી કહ્યું હતું. તે શાનદાર ખેલાડી છે અને તેનામાં ભવિષ્યમાં ટાઇટલ જીતવાની તક રહેલી છે.